Monika Šagátová

Monika Šagátová (* 24. október 1991, Zlaté Moravce) je slovenská herečka, modelka a tanečnica.

 Biografia 
Monika Šagátová pochádza z Jelenca (okres Nitra). Absolvovala štúdium na VŠMU, predtým chodila na konzervatórium Bratislave. Približne 5 rokov sa venovala modelingu a skúšala rôzne modelingové súťaže. Zúčastnila na školskej speváckej súťaži Škola hľadá SuperStar 2, kde skončila na druhom mieste.

Viackrát sa prihlásila do modelingových súťaží. Raz sa dozvedela, že hľadajú jazdkyňu na koni do nového seriálu Divoké kone a tak sa prihlásila. Prijali ju a teraz hrá hlavnú postavu v seriáli Divoké kone v televízii TV JOJ.

Bola finalistkou v súťaži Miss Nitra 2010.

Skupina Talkshow vydala v októbri 2013 album s názvom Kunst a na ňom sa objavila skladba, ktorá dostala názov „Shadows“. Klip bol natočený v septembri 2013, režírovala ho Paulína Mačáková, o scenár a kreatívny koncept sa postaral Andrej Kiszling z Owl Illustration Agency a kameru mal na starosti Dušan Husár. V klipe je zachytené to, ako hlavná postava bojuje sama so sebou a hlavne so svojím svedomím. Tento klip získal veľmi pozitívne reakcie aj od kritikov a je považovaný za veľmi kvalitný.

„Točenie trvalo to asi tri dni, boli sme vo viedenskom Pratri a bola to veľmi príjemná skúsenosť,“ vyjadrila sa Monika pre Nový čas víkend.

 Filmografia 
 Filmy 
 2020: Pre čisté svedomie (krátkometrážny študentský film)

 TV seriály 
 2015: Divoké kone (Hana Kopecká)
 2020: Pán profesor
 2021 – 2022: Oteckovia (Zdena)
 2022 - 2023: Nemocnica (sestrička Linda) 
 2024: Mama na prenájom 

 Divadelné záznamy 
 2016: Sissi (úteky Alžbety Rakúskej)

 Referencie 

 Externé odkazy 





Kategória:Slovenské televízne herečky
Kategória:Slovenské divadelné herečky
Kategória:Slovenské tanečnice
Kategória:Narodenia v 1992
Kategória:Osobnosti zo Zlatých Moraviec
Kategória:Absolventi Vysokej školy múzických umení
Kategória:Absolventi Konzervatória v Bratislave